কুড়িগ্রামের রাজীবপুরের কোদালকাটি বাজারে তোতা মিয়া নামে এক মেম্বার প্রার্থীর ভাই ইউনিয়ন ছাত্রলীগের সাংগঠনিক সম্পাদক টুলু মিয়ার (২২) বাম হাতের আঙুল কেটে নেওয়ার অভিযোগ পাওয়া গেছে। আহত অবস্থায় প্রথমে তাকে রাজীবপুর উপজেলা স্বাস্থ্য কমপ্লেক্স এবং পরে ময়মনসিংহ মেডিক্যাল কলেজ হাসপাতালে পাঠানো হয়েছে। ভোট চাওয়ায় একই ওয়ার্ডের অন্য মেম্বার প্রার্থী পাপু মিয়ার দুই ছেলে ওই ঘটনা ঘটিয়েছে বলে অভিযোগ করা হয়েছে। গতকাল শুক্রবার সন্ধ্যা সাড়ে ৬টার দিকে উপজেলার কোদালকাটি বাজারে এ ঘটনা ঘটে।